**TUJ JEZIK ANGLEŠČINA**

**Zaključni izpit za 8. razred**

Izpit iz tujega jezika angleščina je sestavljen iz pisnega in ustnega dela.

Pisni del izpita traja 45 min. Ustni del izpita traja 30 min.

Pisni preizkus je sestavljen iz treh delov:

1. BESEDIŠČE IN SLOVNICA;
2. BRALNO RAZUMEVANJE;
3. PISNO SPOROČANJE.

Pri pisnem in ustnem preizkusu se preverja celoletna snov.

**PREGLED JEZIKOVNIH VSEBIN:**

* Raba določnih in nedoločnih členov.
* Števni in neštevni samostalniki.
* Raba strukture *‘there is / there are’* – izražanje misli v enostavnih trdilnih, nikalnih in vprašalnih povedih: *opis prizora, kraja, dogodka in podajanje navodil za pot.*
* Izražanje svojine z jezikovno strukturo *‘have got / has got’* – izražanje misli v enostavnih trdilnih, nikalnih in vprašalnih povedih*: opis živali, telesa, opis oseb, urnika, lastnine.*
* Izražanje in razumevanje števil - štetje do 100, poznavanje vrstilnih in glavnih števnikov.
* Izražanje časa.
* Poznavanje časovnih in krajevnih predlogov ter prislovov.
* Raba splošnega sedanjika – izražanje misli v enostavnih trdilnih, nikalnih in vprašalnih povedih: *opis običajnega dne in opis prostočasnih dejavnosti*.
* Raba opisnega sedanjika – izražanje misli v enostavnih trdilnih, nikalnih in vprašalnih povedih: *opis dejanj, ki se dogajajo v trenutku govorjenja, opis prizora, opis načrtovanih dejanj v prihodnosti.*
* Primerjava sedanjikov – splošni sedanjik in opisni sedanjik.
* Raba splošnega preteklika – izražanje misli v enostavnih trdilnih, nikalnih in vprašalnih povedih: *opis končanih dogodkov v preteklosti*.
* Nepravilni glagoli.
* Raba opisnega preteklika – izražanje misli v enostavnih trdilnih, nikalnih in vprašalnih povedih: *opis dogodkov v preteklosti*.
* Primerjava preteklikov – splošni preteklika in opisni preteklika.
* Stopnjevanje pridevnikov (osnovnik, primernik in presežnik).
* Raba modalnih glagolov za izražanje zmožnosti in obveze.
* Raba prihodnjika 'Going-to-Future' – izražanje misli v enostavnih trdilnih, nikalnih in vprašalnih povedih: *opis načrtov v prihodnosti.*
* Raba prihodnjika 'Will Future'– izražanje misli v enostavnih trdilnih, nikalnih in vprašalnih povedih: *opis daljne in negotove prihodnosti ter nenačrtovanih dejanj.*
* Primerjava prihodnjikov.
* Raba sedanjika 'Present Perfect' – opis izkušenj oz. dejanj v nedoločeni preteklosti, izražanje nedavnih dejanj.
* Primerjava različnih časov.
* Raba modalnih glagolov za dajanje nasvetov, izražanje obvez, ter prepovedi.
* Poznavanje fraznih glagolov.

STANDARDI ZNANJA

**Slušno razumevanje**

|  |
| --- |
| **MINIMALNI STANDARDI** |
| Učenec: * izlušči glavno misel (temo) besedila in/ali nekaj glavnih poudarkov preprostega pogovora, to pomeni jasno poudarjene podrobnosti krajšega slušnega besedila;
* prepozna nekaj pomembnih podatkov, podrobnosti v kratkih, govorjenih informativnih besedilih, ki so večkrat in jasno izražene;
* deloma razume osnovna notranja razmerja v besedilu (npr. časovna, vzročno-posledična), prepozna nekatere okoliščine v besedilu (npr. dogajalni kraj, čas, osebe itn.);
* razume kratke, preproste napotke in to pokaže z upoštevanjem napotkov ali jih interpretira v slovenščini;
* ugotovi razpoloženja, stališča in namen v besedilu in razume pomen besed in besednih zvez iz sobesedila.
 |

**Bralno razumevanje**

|  |
| --- |
| **MINIMALNI STANDARDI** |
| Učenec: * ugotovi znano vrsto besedila (npr. pravljica, razglednica, izštevanka, pismo …) ob sobesedilni, slikovni opori;
* izlušči glavne misli (temo) besedil z njemu znanega, zanj relevantnega tematskega področja;
* delno razume nekaj neposredno izraženih poglavitnih podrobnosti v kratkih, preprostih besedilih;
* prepozna, poišče in razume nekaj dogovorjenih podatkov v besedilu (bere in razume preprosta, jasna pisna navodila za uporabo naprav in/ali za izdelavo znane stvari, ki so opremljena z nazornimi slikami ali s prikazom, in druga preprosta navodila, npr. v učnem gradivu);
* oblikuje in preprosto razloži svoj odnos do prebranega besedila;
* razume najobičajnejše in preproste znake, simbole (piktograme) in napise v njemu najbližjih okoliščinah;
* razume pomen posameznih njemu neznanih besed oz. besednih zvez iz sobesedila v predvidljivih kratkih in preprostih besedilih;
* še ne povsem učinkovito uporablja strategije za prepoznavanje besed (npr. prepoznavanje črk angleške abecede) in večinoma razume njihovo vlogo (npr. za spremembo pomena food – foot; enako je pri fonemih).
 |

**Govorno sporočanje in sporazumevanje**

|  |
| --- |
| **MINIMALNI STANDARDI** |
| Učenec: * obvlada kratke, preproste in jasno strukturirane sporočanjske in sporazumevalne dejavnosti v znanih okoliščinah;
* odgovarja na zastavljena vprašanja o najbližjih temah iz njegovega sveta, samostojno se večinoma še ne pogovarja, in opravlja posamezne najosnovnejše transakcijske dejavnosti (npr. nakup);
* govorno se odziva na pobude o temah iz njegovega najbližjega okolja, ki so zanj osebno relevantne;
* na kratko in preprosto opiše sebe, kje živi, kaj dela, vse po vnaprej pripravljenih slikovnih ali besednih iztočnicah;
* uporablja nekaj slovničnih struktur in obvlada najosnovnejše komunikacijske strategije.

V pogovoru uporablja:* omejeno, zelo preprosto, pogosto rabljeno besedišče, poimenovanja so še precej nezanesljiva (tudi neustrezna);
* zelo preproste slovnične strukture in najosnovnejša sredstva (»and«);
* v pogovoru dela veliko osnovnih napak, ki ovirajo razumljivost;
* pripravljeni govor je fragmentaren, učenec pogosto dela premore, išče besede, potrebuje veliko podpore sogovornika (dialoška oblika);
* govor se učencu zatika, išče izraze, prekinja, ponavlja, preoblikuje itn;
* nepripravljeni, spontani govor je precej fragmentaren;
* izgovor uporabljenega besedišča je večinoma razumljiv.
 |

**Pisno sporočanje**

|  |
| --- |
| **MINIMALNI STANDARDI** |
| Učenec:* učenec piše besedilo z vodeno nalogo (izhodišče: besedilo, slike, ključne besede, podatki, tabele) in obvlada določene strategije pisanja (npr. zapisovanje, izpisovanje itn.);
* piše enostavčne in večstavčne povedi o njemu znanih temah s konkretno vsebino (poročilo, pismo, razglednica, zgodba ipd.) ter opise (vsakdanje življenje, ljudje, kraji, sedanji, pretekli in prihodnji dogodki);
* piše besedila: o temah, ki so ustrezne tej starostni stopnji, z večinoma konkretno in redko delno abstraktno vsebino;
* uporablja nekaj značilnosti znanih standardnih oblik (angl. layout) znanih vrst besedil (npr. zasebno pismo, elektronsko sporočilo);
* pisna besedila deloma prilagodi naslovniku;
* si pri pisanju pomaga s ključnimi besedami in iztočnicami;
* dokaj ustrezno uporablja končna ločila, druga pa še razmeroma neustrezno (težave pri rabi vejic, vezajev itd.);
* ustrezno zapisuje znane besede;
* piše krajša besedila.

Besedila vsebujejo:* ponavljajoče se, preprosto in pogosto rabljeno besedišče;
* maloštevilne preproste slovnične strukture, pri rabi večkrat dela napake, ki občasno ovirajo razumljivost (npr. z neustreznim vrstnim redom);
* občasno najosnovnejša vezniška sredstva (»and«, »but«, »or«);
* pretežno osnovna vezniška sredstva; učenec s preprostimi kohezivnimi sredstvi povezuje stavke v linearno besedilo;
* zapis besed je pomanjkljiv, a večinoma razumljiv.
* ustrezno zapisuje črke angleške abecede, besede so večkrat zapisane fonetično ali z drugimi pomanjkljivostmi.
 |

Povzeto po: <https://www.gov.si/assets/ministrstva/MIZS/Dokumenti/Osnovna-sola/Ucni-nacrti/obvezni/UN_anglescina.pdf>